ยอดติดเชื้อ “โควิด” วันนี้ 11,276 คน ดับ 112 ราย ดันเสียชีวิตสะสมทะลุหมื่นแปด!
“ศบค.” พบผู้ติดเชื้อโควิดใหม่ 11,276 ราย แบ่งเป็นผู้ติดเชื้อใหม่ 11,142 ราย และจากเรือนจำ 134 ราย เสียชีวิต 112 ราย รวมยอดเสียชีวิตสะสมตั้งแต่เกิดการระบาด 18,029 ราย
14 ต.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (14 ต.ค. 64) พบผู้ติดเชื้อรายใหม่รวม 11,276 ราย แบ่งเป็นผู้ติดเชื้อใหม่ 11,142 ราย และจากเรือนจำ 134 ราย มีผู้เสียชีวิต 112 ราย และรักษาหายกลับบ้านแล้ว 10,407 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 1,722,841 ราย (ตั้งแต่ 1 เมษายน) กำลังรักษา 107,925 ราย หายป่วยสะสมจำนวน 1,598,324 ราย (ตั้งแต่ 1 เมษายน)
อย่างไรก็ตาม ตั้งแต่เกิดการระบาดของไวรัสโควิด-19 ทำให้มียอดผู้เสียชีวิตสะสมในประเทศไทย อยู่ที่ 18,029 รายแล้ว
